Literatura romántiko na ingles

Romanticismo tabata un movementu artístiko, literario i intelektual ku a surgi na Oropa na fin di siglo 18. Studiantenan a konsiderá publikashon di Baladanan líriko di William Wordsworth i Samuel Taylor Coleridge na 1798 komo probablemente e kuminsamentu di e movementu, i e koronashon di reina Victoria na 1837 komo su fin. Romanticismo a yega otro parti di e mundu di lenga ingles despues; na Merca, el a yega ront di 1820.

E periodo romántiko tabata un di e kambionan sosial prinsipal na Inglatera, debí na e despoblashon di áreanan rural i e desaroyo rápido di siudatnan industrial superpoblá ku a tuma lugá entre aproksimadamente 1798 i 1832. E movementu di asina tantu hende na Inglatera tabata e resultado di dos forsa: e Revolushon Agríkola, ku a enbolbí enkuentronan ku a saka trahadónan i nan famianan for di tera, i e Revolushon Industrial ku a duná nan trabou, "den fabrikanan i molinanan, operá pa mashinnan impulsá pa awa". De echo, e romanticismo por ser mira en parti komo un reakshon riba e Revolushon Industrial, aunke tambe tabata un rebelion kontra e normanan sosial i polítiko aristokrátiko di e Era di Ilustrashon, tambe un reakshon kontra e rashonalisashon sientífiko di naturalesa.Christopher Casey, (30 October 2008). ""Grecian Grandeurs and the Rude Wasting of Old Time": Britain, the Elgin Marbles, and Post-Revolutionary Hellenism". Foundations. Volume III, Number 1. Retrieved 2009-06-25. E Revolushon Franses tabata un influensia spesialmente importante den e pensamentu polítiko di hopi figura romantiko notable na e momento aki tambe.

Category:Literatura
Category:Reino Uni
Category:Romanticismo